b'\n_START_ARTICLE_\nKurenuotta\n_START_PARAGRAPH_\nKurenuotta on suuri suppilomainen verkko, jota k\xc3\xa4ytet\xc3\xa4\xc3\xa4n etenkin sardiinien, sardellien ja tonnikalojen kalastuksessa. Kalastajat saartavat kalaparven nuotalla, kurovat sen alhaalta umpeen vet\xc3\xa4m\xc3\xa4ll\xc3\xa4 paulasta ja nostavat sitten saaliin merest\xc3\xa4 alukseen. Nuotta pysyy vedess\xc3\xa4 suorana, sill\xc3\xa4 sen alareunaan on kiinnitetty lyijypainoja ja yl\xc3\xa4reunaan kohoja. Kurenuottien k\xc3\xa4ytt\xc3\xb6 tonnikalojen kalastuksessa on osoittautunut ongelmalliseksi, sill\xc3\xa4 niihin j\xc3\xa4\xc3\xa4 sivusaaliina suuria m\xc3\xa4\xc3\xa4ri\xc3\xa4 delfiinej\xc3\xa4.'